﻿Dr. Alexandru-Marius Crișan Omelia sabato 25 agosto 2018 Predică la duminica a XIII după Rusalii (Pilda lucrătorilor răi) Parohia Nădăștia de Jos, Călan Textul Evangheliei: Ev Mt 21,33-44 Era un om oarecare stăpân al casei sale, care a sădit vie. A împrejmuit-o cu gard, a săpat în ea teasc, a clădit un turn şi a dat-o lucrătorilor, iar el s-a dus departe. Când a sosit timpul roadelor, a trimis pe slugile sale la lucrători, ca să-i ia roadele. Dar lucrătorii, punând mâna pe slugi, pe una au bătut-o, pe alta au omorât-o, iar pe alta au ucis-o cu pietre. Din nou a trimis alte slugi, mai multe decât cele dintâi, şi au făcut cu ele tot aşa. La urmă, a trimis la ei pe fiul său zicând: Se vor ruşina de fiul meu. Iar lucrătorii viei, văzând pe fiul, au zis între ei: Acesta este moştenitorul; veniţi să-l omorâm şi să avem noi moştenirea lui. Şi, punând mâna pe el, l-au scos afară din vie şi l-au ucis. Deci, când va veni stăpânul viei, ce va face acelor lucrători? I-au răspuns: Pe aceşti răi, cu rău îi va pierde, iar via o va da altor lucrători, care vor da roadele la timpul lor. Zis-a lor Isus: Au n-aţi citit niciodată în Scripturi: "Piatra pe care au nesocotit-o ziditorii, aceasta a ajuns să fie în capul unghiului. De la Domnul a fost aceasta şi este lucru minunat în ochii noştri"? De aceea vă spun că 1 Dr. Alexandru-Marius Crișan Omelia sabato 25 agosto 2018 împărăţia lui Dumnezeu se va lua de la voi şi se va da neamului care va face roadele ei. Cine va cădea pe piatra aceasta se va sfărâma, iar pe cine va cădea îl va strivi. Idei de bază: 1. Interpretarea clasică: via - lumea, sau credința in Dumnezeul cel Adevărat, lucrătorii - poporu evreu, cei trimiși - șirurile de profeți, fiul - Mesia. 2. Eu insă astăzi, aș dori să încep de la întrebarea din mijlocul pericopei: Deci, când va veni stăpânul viei, ce va face acelor lucrători? 3. Probabil toți vă imaginați pedepse cumplite, iad, răzbunare …nu vă acuz, prea multe secole la rândul a fost cultivată această imagine despre Dumnezeu. Unii, poate chiar preoți sau teologi, oameni ai Bisericii, cred ca Dumnezeu ar putea fi mai rău, mai răzbunător sau mai crud decât omul. Haideți la lumina Evangheliei să exorcizăm imaginea pe care o avem despre Dumnezeu plecând de la pilda pe care Biserica ne-o pune astăzi la inimă. 4. “Ce va face când va veni?” Hristos a venit prin Învierea Sa, S-a întors, și ce a făcut lucrătorilor viei ? A dat pacea Sa și a oferit iertare și chiar puterea de a ierta păcatele. Omenirea a crezut că-L poate da afară omorându-L “Acesta este moştenitorul; veniţi să-l omorâm şi să avem noi moştenirea lui”…. Însă Domnul S-a intors ca un soț fidel la soția Sa, omenirea, care l-a trădat. Oricât a incercat omul să fugă de Dumnezeu…. n-a reușit. Cristocidul este ultima și apogeul încercării disperate a omului să fugă de Dumnezeu (unde ești Adame? Te-am auzit și m-am ascuns!), reducându-l prin moarte și făcândul să dispară. Deci, Domnul S-a intors din iubire ca să continue relația de iubire cu omenirea, nu ca să o pedepsească. Iubirea lui insistentă…. (partenerul insistent care refuză sub orice preț să plece din relație). 2 Dr. Alexandru-Marius Crișan Omelia sabato 25 agosto 2018 5. Vedem așadar ca omul a crezut că poate să-și rezolve problemele reducându-L pe celălalt, făcând să dispară partenerul de relație. Învierea lui Hristos ne arată că Dumnezeu este ireducibil și prin chipul și asemănarea creării omului, și persoana umană este ireducibilă. Nici măcar moartea fizică nu anulează actul indelebil al creării omului. Relația pe care o nutrește Dumnezeu cu fiecare persoană in parte este unică și valoroasă pt Domnul, care asigură fiecăruia viață veșnică pt ca fiecare este unic și de neînlocuit. Noi contăm in ochii Domnului și de aceea iubirea Sa nemărginită este fundamentul învierii și intoarcerii lui Hristos în lumea din care a fost dat afară. De ce te-ai intoarce la cineva care te-a omorât? 6. Invierea Sa ne arată și demnitatea de care se bucură fiecare persoană umană oricât de mic și de neînsemnat ar fi. Evanghelia aceasta citită la lumina Invierii lui Hristos (noi o citim azi in zi de duminică - ziua Învierii - Pastele saptămânal) ne dezvăluie centrul invățăturii creștine despre om: că nu poate fi redus sau sters pt ca unii sau altii să-și rezolve problemele imediate. Din iubirea Sa, Domnul continuă această relație unică cu fiecare din noi chiar și după moartea fizică. Viața veșnică aceasta este că Domnul nu renunță la noi. Fundamentul rugăciunii pentru cei care au trecut din lumea aceasta și care sunt în mâini bune, în mâinile iubirii insistente care nu renunță la nimeni. Nimeni nu poate fi anulat din existență datorită iubirii lui Dumnezeu. 7. Aceasta invățătură despre om - antropologie, aceea că nu poate fi anulat, este baza și fundamentul doctrinei sociale antropologice creștine. În societatea creștină omul are deminitate și valoare supremă. De aceea noi nu putem incuraja sau permite avortul - pruncuciderea nici măcar atunci când s-ar parea că rezolvă unele probleme, de asemenea nu putem fi de acord cu excluderea bătrânilor sau persoanelor cu diferite deficiențe din societate doar pt că la prima vedere par a nu fi utili. Persoana umana este unică, irepetabilă și de neșters - ireducibilă. Aceasta este revoluția socială a Evangheliei lui Hristos Cel Înviat și întors la ai Săi. 3 Dr. Alexandru-Marius Crișan Omelia sabato 25 agosto 2018 8. Societatea născută din contemplarea unui Dumnezeu mort și înviat, in care persona umana este ireducibilă, se opune caracterului utilitarist al persoanei umane în care cineva merită să trăiască doar dacă este util cu ceva (cum era de exmplu societatea spartană, care omora pe cei care se nășteau cu infirmități). Așadar, invățătura creștină despre ireducibilitatea personei umane a născut în societatea europeană și o viziune medicală în care viata umana din pântece și până la ultima suflare este sacră și de neatins. Asta înseamnă că persoana umană este infinit mai mult decât limitele ei, decât handicapul ei sau decât greșelile ei, sau decat orice putem vedea noi in celalalt. 9. Este este și fundamentul iertării reciproce pe care trebuie să ne-o acordăm mereu. 10. In fiecare dumnică - ziua în care Hristos a înviat - în care venim la Biserică mărturisim aceasta: că prin intoarcerea Sa la noi, Hristos ne-a învățat că omul are valoare inestimabilă și fiecare persoană- indiferent de limitele Sale este ireducibil si va trăi chiar și după moartea fizică veșnic pt că există Cineva care iubeste infinit pe fiecare din noi si pt care noi contăm. Acest Cineva este Dumnezeu, El are puterea să ne facă să trăim veșnic! 11. Iubirea dintre noi se arată deplin când ne împărtășim. Niciodată nu suntem mai uniți cu ceilalți ca atunci cand ne cuminecăm deoarece îl facem pe Hristos cel care a Înviat si S-a intors la noi, fundament al unității umane și garant al demnității fiecărei persoane, poate nenăscut încă, sau poate cu limite fizice sau psihice, sau poate in pragul morții. 12. Poate că nu e o coincidență ca fiecare sistem politic care a dorit să lezeze demnitatea persoanei umane a făcut tot ce a putut ca iainte de toate să înlăture viziunea creștină despre ireducibilitatea persoanei umane, fie ca era Imperiul Roman, fie ca era nazismul sau comunismul. Avem și noi in RO, Institutul de Cercetare a crimelor Comunismului care scoate in fiecare an la suprafață cum acest sistem politic a incercat sa 4 Dr. Alexandru-Marius Crișan Omelia sabato 25 agosto 2018 reducă persoana umană, anulându-i pe cei care aveau curajul să gandească diferit. 13. În final, reiau întrebarea din pilda spusă de Mântuitorul Hristos: Deci, când va veni stăpânul viei, ce va face acelor lucrători? Răspund cu finalul Evagheliei de la Matei: Iată Eu cu voi sunt în toate zilele, până la sfârşitul veacului. Amin! 5